pythainlp/thai-wiki-dataset-v3 huggingface dataset:
ไม่อยากสนิทกับความเหงา

"ไม่อยากสนิทกับความเหงา" เป็นซิงเกิลของคณิตกุล เนตรบุตร ประพันธ์เนื้อร้อง-แต่งทำนองโดย ปัญญา ปคูณปัญญา เรียบเรียงโดย บุรินทร์ สุภัครพงษ์กุล ออกจำหน่ายในวันที่ 11 พฤศจิกายน พ.ศ. 2558 สังกัดเวิร์คแก๊งค์ ในเครือจีเอ็มเอ็ม แกรมมี่
เนื้อหาเพลงนี้พูดถึงเรื่องเหงา ๆ ในมุมมองบวก ๆ ยิ้มๆ  ไม่เหมือนใคร และเอ็มวีเพลงที่ดูแล้ว  ต้องบอกต่อ ว่าน่ารักสุด ๆ
มิวสิควีดิโอเพลงนี้ ได้นักแสดงขวัญใจวัยรุ่นมาประชันกันเต็มเฟรม ทั้ง นะนู้บ หนุ่มสุดเกรียน จากซีรีส์วัยรุ่นชื่อดัง lovesick ซีซั่น 2  มีน พีรวิชญ์ หนุ่มน้อยสุดเทห์ จากซีรีส์เรื่องเดียวกัน และลูกแก้ว สาวสวยตาโตแห่งวง SOUNDCREAM  ที่รับบทเป็นตัวแสดงนำในเอ็มวีเพลงนี้ได้อย่างน่ารักน่าหยิกสุดๆ   ซึ่งเรื่องราวจะพูดถึงนางฟ้าแสนซนที่คอยสร้างเรื่องยุ่ง ๆ ให้คนเค้ารักกันชอบกัน แต่สุดท้ายตัวนางฟ้าเองก็ต้องหาตัวช่วยให้แฮปปี้เอนดิ้งในเรื่องความรักเหมือนกัน
== การตอบรับ ==
เพลง "ไม่อยากสนิทกับความเหงา" ติดอันดับสูงสุดที่ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
=== ชาร์ต ===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ ซองชาร์ตท็อป 100
| align = "center"| 21
|-
| align = "left"| ซี้ดเอฟเอ็ม ชาร์ตท็อป 20
| align = "center"| 9
|-
|align="left"| อีเอฟเอ็ม ชาร์ต 94 ท็อป แอรเพลย์
|align="center"| 75
|-
|}
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"| อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016
| align = "center"| 37
|-
| align = "left"| ซี้ดเอฟเอ็ม ชาร์ตท็อป 20
| align = "center"| 8
|-
|}
== อ้างอิง ==
เพลงไทยสากล
เพลงป็อปไทย
เพลงของคณิตกุล เนตรบุตร
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดเวิร์กแก๊งค์
ซิงเกิลในสังกัดจีเอ็มเอ็ม แกรมมี่
ฝนเหลือง

ฝนเหลือง (Agent Orange หรือ Herbicide Orange, ย่อ: HO) เป็นสารฆ่าวัชพืชและเป็นสารเร่งใบร่วง (defoliant) ซึ่งถูกใช้งานโดยกองทัพสหรัฐในสงครามสารฆ่าวัชพืชที่เรียกว่า ปฏิบัติการแรนช์แฮนด์ (Operation Ranch Hand) ระหว่างสงครามเวียดนามตั้งแต่ปี 1961 ถึง 1971 ฝนเหลืองเกิดจากการผสมสารฆ่าวัชพืชสองชนิด คือ 2,4,5-T และ 2,4-D อย่างละเท่ากัน
ระหว่างปลายคริสต์ทศวรรษ 1940 และ 1950 สหรัฐและสหราชอาณาจักรร่วมกันพัฒนาสารฆ่าวัชพืชซึ่งสามารถใช้ในสงคราม ผลิตภัณฑ์เหล่านี้บางชนิดถูกวางตลาดเป็นสารฆ่าวัชพืช สหราชอาณาจักรเป็นประเทศแรกที่ใช้สารฆ่าวัชพืชและสารเร่งใบร่วงเพื่อทำลายพืชผล พุ่มไม้ และไม้ยืนต้น ในพื้นที่ของขบวนการคอมมิวนิสต์ในวิกฤตการณ์มาลายา ซึ่งต่อมา สหรัฐก็นำข้อมูลจากปฏิบัติการในมาลายา ไปใช้ดำเนินการกิจกรรมฝนเหลืองของตนเอง

กลางปี 1961 ประธานาธิบดีโง ดิ่ญ เสี่ยมแห่งเวียดนามใต้ ร้องขอให้สหรัฐทำฝนเหลืองในประเทศเวียดนามใต้ ในเดือนสิงหาคม กองทัพอากาศเวียดนามใต้เริ่มปฏิบัติการฝนเหลืองด้วยความช่วยเหลือของสหรัฐ แต่คำขอของประธานาธิบดีเสี่ยมทำให้เกิดการถกเถียงในทำเนียบขาว กระทรวงการต่างประเทศ และกระทรวงกลาโหมสหรัฐ แต่ท้ายที่สุด ทางการสหรัฐก็ตัดสินใจใช้ฝนเหลือง โดยชี้ว่าสหราชอาณาจักรเคยใช้ฝนเหลืองแล้วในช่วงวิกฤตการณ์มาลายา ส่งผลให้ในเดือนพฤศจิกายน 1961 ประธานาธิบดีจอห์น เอฟ. เคนเนดี อนุญาตให้เริ่มปฏิบัติการแรนช์แฮนด์ ซึ่งเป็นชื่อรหัสของโครงการฝนเหลืองในเวียดนามโดยกองทัพอากาศสหรัฐ
บริษัทมอนซานโต้และดอว์เคมิคัล ผู้ผลิตฝนเหลืองให้กระทรวงกลาโหมสหรัฐ ซึ่งได้ชื่อ "Agent Orange" เนื่องจากสีของถังลายส้มที่ใช้ขนส่ง และเป็นสารที่เรียก "สารฆ่าวัชพืชรุ้ง" ที่ใช้กันกว้างขวางที่สุด 2,4,5-T ที่ใช้ผลิตฝนเหลืองถูกปนเปื้อนด้วย 2,3,7,8-TCDD ซึ่งเป็นสารประกอบไดออกซินซึ่งเป็นพิษร้ายแรง ในบางพื้นที่ ความเข้มข้นของ TCDD ในดินและน้ำสูงกว่าระดับที่สำนักป้องกันสิ่งแวดล้อมสหรัฐถือว่าปลอดภัยเป็นหลายร้อยเท่า
เนื่องจากการใช้สารฆ่าวัชพืชในสงคราม ถือเป็นสิ่งใหม่ที่ไม่เคยมีอยู่ในบทบัญญัติแห่งกฎหมายระหว่างประเทศหรือกฎหมายการสงคราม จึงมีการเสนอร่างอนุสัญญาที่เตรียมโดยคณะทำงานที่ตั้งขึ้นในการประชุมคณะกรรมการว่าด้วยการลดกำลังรบ (CCD) ต่อสมัชชาใหญ่แห่งสหประชาชาติในปี 1976 ซึ่งในปีเดียวกันนั้น คณะกรรมการชุดแรกของสมัชชาใหญ่ตัดสินใจส่งเนื้อความร่างอนุสัญญาให้สมัชชาใหญ่ซึ่งลงมติรับข้อมติที่ 31/72 เมื่อวันที่ 10 ธันวาคม 1976 โดยเนื้อความของอนุสัญญาที่แนบเป็นภาคผนวก อนุสัญญาดังกล่าว ที่เรียกว่า อนุสัญญาการดัดแปลงสิ่งแวดล้อม ซึ่งเปิดถูกลงนามและได้รับสัตยาบันในวันที่ 18 พฤษภาคม 1977 แลมีผลใช้บังคับเมื่อวันที่ 5 ตุลาคม 1978 อนุสัญญาฯ ห้ามมิให้มีการการใช้งานสารฆ่าวัชพืชเพื่อวัตถุประสงค์ทางทหารหรือเป็นความปรปักษ์ อันจะส่งผลกระทบต่อสิ่งแวดล้อมอย่างกว้างขวาง ยาวนานหรือรุนแรง หลายประเทศไม่ถือว่าอนุสัญญาห้ามการใช้สารฆ่าวัชะชและสารเร่งใบร่วงโดยสิ้นเชิง แต่จะพิจารณาเป็นรายกรณี
แม้อนุสัญญาเจนีวาว่าด้วยการลดกำลังรบ ค.ศ. 1978 ข้อ 2(4) พิธีสารที่ 3 ต่ออนุสัญญาอาวุธมี "ข้อยกเว้นป่า" (The Jungle Exception) ซึ่งห้ามมิให้ภาครัฐโจมตีเขตป่า "ยกเว้นในกรณีที่สิ่งแวดล้อมทางธรรมชาตินั้น ถูกใช้โดยพลรบหรือถูกใช้เป็นที่กำบัง ปกปิด หรืออำพรางทางทหาร หรือป่านั้นเป็นวัตถุประสงค์ทางทหาร" ซึ่งส่งผลให้บุคคลหรือกำลังพลที่อยู่ในป่าดังกล่าว จะไม่ได้ความคุ้มครองจากการโจมตีด้วยนาปาล์ม หรือสารอย่างฝนเหลือง
== อ้างอิง ==
== แหล่งข้อมูลอื่น ==
สงครามเวียดนาม
สารฆ่าวัชพืช
สารก่อมะเร็ง
ไดออกซิน
สารก่อวิรูป
ปัญหาสิ่งแวดล้อมกับสงคราม
การโต้เถียงทางสิ่งแวดล้อม
ผลที่ตามมาหลังสงครามเวียดนาม
ล่าตุลาแดง (ภาพยนตร์)

ล่าตุลาแดง (The Hunt for Red October) เป็นภาพยนตร์ระทึกขวัญลำดับที่ 1 ในชุด แจ็ค ไรอัน กำกับโดยจอห์น แมคเทียร์แนน เขียนบทโดยแลร์รี เฟอร์กูสันและโดนัลด์ อี. สจวร์ต โดยอิงจากนวนิยายชื่อเดียวกันของทอม แคลนซี เป็นเรื่องราวของผู้บังคับการเรือฝ่ายโซเวียตที่ต้องการแปรพักตร์ไปอยู่ฝ่ายสหรัฐและนักวิเคราะห์ CIA ที่ต้องพิสูจน์ทฤษฎีนี้แก่กองทัพเรือสหรัฐ เพื่อหลีกเลี่ยงสงครามระหว่างสองชาติ นำแสดงโดยฌอน คอนเนอรี, อเล็ก บอลด์วิน, สก็อตต์ เกลนน์, เจมส์ เอิร์ล โจนส์และแซม นีล ออกฉายเมื่อปี ค.ศ. 1990
== เรื่องย่อ ==
== นักแสดง ==
ฌอน คอนเนอรี รับบท มาร์โก เรเมียส ผู้บังคับการเรือ Red October
อเล็ก บอลด์วิน รับบท แจ็ค ไรอัน นักวิเคราะห์ของ CIA
สก็อตต์ เกล็นน์ รับบท บาร์ต แมนคูโซ ผู้บังคับการเรือ USS Dallas
แซม นีล รับบท วาซิลี โบโรดิน ต้นเรือ Red October
เจมส์ เอิร์ล โจนส์ รับบท เจมส์ เกรียร์ รองผู้อำนวยการฝ่ายข่าวกรองของ CIA
สเตลลัน สกอร์สการ์ด รับบท วิกเตอร์ ทูปอลอฟ ผู้บังคับการเรือ V.K. Konovalov
== การผลิต ==
ในขณะนั้น ล่าตุลาแดง เป็นนวนิยายที่ได้รับความนิยม แต่ยังไม่มีค่ายไหนสนใจจะนำมาดัดแปลงเป็นภาพยนตร์ เนื่องจากมีเนื้อหาที่ซับซ้อนและสุ่มเสี่ยง ต่อมาเมซ นิวเฟลด์ ผู้อำนวยการสร้างภาพยนตร์โน้มน้าวให้ผู้บริหารระดับสูงของพาราเมาต์พิกเจอส์อ่านนิยายเรื่องนี้จนตกลงนำมาสร้างเป็นภาพยนตร์ โดยให้แลร์รี เฟอร์กูสันและโดนัลด์ อี. สจวร์ตทำหน้าที่เขียนบท นิวเฟลด์ได้ติดต่อกองทัพเรือสหรัฐเพื่อหารือ โดยกองทัพเรือสหรัฐอนุญาตให้ถ่ายภาพและเก็บข้อมูลต่าง ๆ รวมถึงนำเรือบางส่วนมาใช้ในการถ่ายทำ
อเล็ก บอลด์วินถูกเรียกตัวให้มาแสดงในช่วงเดือนธันวาคม ค.ศ. 1988 โดยไม่ทราบบท เขาได้รับการฝึกให้ควบคุมเรือดำน้ำชั้นลอสแอนเจลิส เดิมเคลาส์ มาเรีย แบรนด์เดาเออร์ได้รับเลือกให้แสดงบทมาร์โก เรเมียส แต่ต่อมาเขาถอนตัวเนื่องจากเวลางานไม่ตรงกัน บทจึงตกเป็นของฌอน คอนเนอรี การถ่ายทำเริ่มในเดือนเมษายน ค.ศ. 1989 ด้วยงบประมาณ 30 ล้านดอลลาร์สหรัฐ โดยกองทัพเรือสหรัฐให้ยืมเฮลิคอปเตอร์และลูกเรือไว้ใช้ในการถ่ายทำ จอห์น มิเลียส ผู้สร้างภาพยนตร์ได้แก้ไขบางส่วนของบทให้มีบทพูดภาษารัสเซียที่ผู้ชมเข้าใจได้ง่าย
== การตอบรับ ==
=== บ็อกซ์ออฟฟิศ ===
ล่าตุลาแดง ทำรายได้เปิดตัว 17 ล้านดอลลาร์สหรัฐ ทำรายได้ในประเทศ 122,012,643 ดอลลาร์สหรัฐและทำรายได้ทั่วโลก 200,512,643 ดอลลาร์สหรัฐ
=== เสียงตอบรับ ===
ล่าตุลาแดง ได้รับเสียงตอบรับในทางบวก โดยเว็บไซต์รอตเทนโทเมโทส์ให้คะแนน 86% จากผู้วิจารณ์ 66 ราย ส่วนเว็บไซต์เมตาคริติกให้ระดับปานกลางคือ 58 คะแนนจาก 100 คะแนน โดยอิงจากความเห็น 17 ราย
=== รางวัล ===
ล่าตุลาแดง ได้รับรางวัลชนะเลิศ:
งานประกาศผลรางวัลออสการ์ ครั้งที่ 63 สาขาตัดต่อเสียงยอดเยี่ยม (เซซิเลีย ฮอลล์และจอร์จ วอตเตอส์ที่ 2)
รางวัลเพลงประกอบภาพยนตร์บีเอ็มไอ ค.ศ. 1991 สาขาเพลงประกอบภาพยนตร์ยอดเยี่ยม (เบซิล โพลดอริส)
รางวัลนักตัดต่อเสียงภาพยนตร์ สาขาตัดต่อเสียงยอดเยี่ยม ค.ศ. 1991
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2533
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่สร้างจากนิยาย
ภาพยนตร์ที่กำกับโดย จอห์น แมคเทียร์แนน
ภาพยนตร์ที่มีฉากในรัฐเมน
ภาพยนตร์ที่มีฉากในรัฐเวอร์จิเนีย
ภาพยนตร์ที่ถ่ายทำในรัฐแคลิฟอร์เนีย
ภาพยนตร์ที่ถ่ายทำในประเทศอังกฤษ
ภาพยนตร์ที่ถ่ายทำในรัฐนอร์ทแคโรไลนา
ภาพยนตร์ที่ถ่ายทำในรัฐวอชิงตัน
ภาพยนตร์ที่ถ่ายทำในรัฐคอนเนทิคัต
ภาพยนตร์ที่มีฉากในมหาสมุทรแอตแลนติก
ภาพยนตร์โดยพาราเมาต์พิกเจอส์
ยิปมัน 3

อย่าสับสนกับภาพยนตร์อีกเรื่อง คือ  The Legend is Born – Ip Man
ยิปมัน 3 (Ip Man 3; จีนตัวเต็ม:	葉問3; จีนตัวย่อ: 叶问3; พินอิน: Yè Wèn Sān) ภาพยนตร์กังฟูสัญชาติฮ่องกง ออกฉายในปลายปี ค.ศ. 2015 ในปี 2018 ได้มีภาคแยกของจังทีชี่ชื่อว่า master Z: the IP man legacy ยิปมัน: ตำนานมาสเตอร์ Z
==เรื่องย่อ==
ฝอซาน ในปี ค.ศ. 1959 ยิปมัน ได้ย้ายกลับมาจากฮ่องกงอยู่ที่นี่พร้อมกับ เจ็ง หวิ่งซิง ภรรยาและยิปเช็ง ลูกชายคนเล็ก แต่ทว่าอิทธิพลจากชาติตะวันตกที่เข้ามาหวังจะฮุบโรงเรียนประถม ที่เป็นสถานที่เรียนของเด็ก ๆ ที่นี่ ทำให้ยิปมันพร้อมกับลูกศิษย์ต้องต่อสู้เพื่อปกป้องชุมชนที่อาศัยอยู่ ขณะเดียวกัน จัง ทีชี่ ชายหนุ่มผู้ซึ่งมาใหม่ ซึ่งก็เป็นหย่งชุนเช่นเดียวกัน และเป็นศิษย์ร่วมสำนักกับยิปมัน ก็ฉายแสงเจิดจรัสขึ้นมา และประกาศท้าประลองกับยิปมัน เพื่อพิสูจน์ว่า ใครเป็นปรมาจารย์หย่งชุนตัวจริง
==นักแสดงและตัวละคร==
เจิ้น จื่อตัน...ยิปมัน
สง ไต้หลิน...เจ็ง หวิ่งซิง
จาง จิ้น...จัง ทีชี่
เฉิน กั๋วคุน...เสี่ยวหลง (บรูซ ลี)ด
เจิ้น เชอะฉือ...จ่าโป๋
ไมค์ ไทสัน...แฟรงกี้
ถัน เหย้าเหวิน...พี่เซิง
เหลียง เจียเหยิน...อาจารย์ทิน
สุชาติ ขันวิไล...สุชาติ
==การสร้างและการเข้าฉาย==
Ip Man 3 นับเป็นผลงานภาพยนตร์ภาคที่ 3 ซึ่งเป็นภาคต่อของ Ip Man เมื่อปี ค.ศ. 2008 และ Ip Man 2 เมื่อปี ค.ศ. 2010 ภาพยนตร์กังฟูแนวชีวประวัติของยิปมัน ปรมาจารย์กังฟูแบบหย่งชุน ผู้มีตัวตนจริงและได้รับการยอมรับไปทั่วโลก ในฐานะผู้ที่ถ่ายทอดหย่งชุนในยุคปัจจุบัน และเป็นอาจารย์คนแรกของบรูซ ลี ซึ่งต่อมากลายเป็นนักแสดงแอ๊คชั่นระดับตำนานของวงการภาพยนตร์ โดยได้นักแสดงหลัก คือ เจิ้น จื่อตัน กลับมารับบทยิปมันอีกครั้ง โดยมี หยวน หวูปิง กำกับฉากแอ๊คชั่น ซึ่งคราวนี้ยังได้ ไมค์ ไทสัน อดีตนักมวยระดับแชมป์โลกในรุ่นเฮฟวี่เวท มารับบท แฟรงกี้ นักพัฒนาธุรกิจอสังหาริมทรัพย์ที่ต้องการยึดครองที่ดินที่เป็นที่ตั้งของโรงเรียนในเนื้อเรื่องด้วย โดยถือว่าภาพยนตร์เรื่องแรก ที่ไทสันรับบทเด่น หลังจากที่ผ่านมารับแต่เพียงบทตัวประกอบหรือบทตลกเท่านั้น โดยระหว่างการถ่ายทำที่ต้องเข้าฉากต่อสู้กันกับเจิ้น จื่อตัน กระดูกนิ้วมือของไทสันถึงกับหัก อีกทั้งยังได้ จาง จิ้น นักแสดงกังฟูรุ่นใหม่รับบท จัง ทีชี่ ปรมาจารย์หย่งชุนที่ต้องการประลองฝีมือกับยิปมันอีกด้วย และยังมี สุชาติ ขันวิไล หรือ ไซมอน กุ๊ก นักแสดงแสตนอินและสตันแมนชาวไทย ผู้ที่เคยผ่านงานในภาพยนตร์แนวเดียวกันนี้มาแล้วมากมาย เช่น องค์บาก หรือ ต้มยำกุ้ง รับบท สุชาติ นักสู้ในแบบมวยไทยร่วมแสดงด้วย
เมื่อออกฉาย ภาพยนตร์ทำรายได้ในสัปดาห์แรกที่ฮ่องกงถึง 40 ล้านเหรียญฮ่องกง (ประมาณ 186 ล้านบาท) และขึ้นชาร์ตเป็นอันดับหนึ่ง ทั้งที่ฉายพร้อมกับ  The Force Awakens ภาพยนตร์ไซไฟฟอร์มใหญ่จากฮอลลีวูด นอกจากนี้แล้วการเข้าฉายที่ไต้หวันและมาเลเซียก็ทำรายได้เป็นอันดับหนึ่งเช่นเดียวกัน
ในส่วนของประเทศไทย มีการฉายในระบบ 4 มิติ และหากชมแล้วไม่สนุก ทางโรงภาพยนตร์ยินดีคืนเงินภายใน 30 นาที ที่เริ่มฉาย
==อ้างอิง==
==แหล่งข้อมูลอื่น==
ภาพยนตร์กังฟูภาพยนตร์วูซู
ภาพยนตร์มวยไทย
ภาพยนตร์ชีวประวัติ
ภาพยนตร์ไตรภาค
ภาพยนตร์ที่ออกฉายในปี พ.ศ. 2558
ภาพยนตร์ที่ออกฉายในปี พ.ศ. 2559
เจิน จื่อตัน
ภาพยนตร์ที่กำกับโดย วิลสัน ยิป
ภาพยนตร์ฮ่องกง
เสนียด

เสนียด (, Malabar nut, adulsa, adhatoda, vasa, หรือ vasaka) เป็นไม้พุ่ม ใบเดี่ยว ดอกช่อ ดอกย่อยกลีบแยกเป็นปาก สีขาวประม่วง เป็นพืชสมุนไพรที่มีถิ่นกำเนิดในเอเชีย กระจายทั่วไปในศรีลังกา เนปาล อินเดีย ปากีสถาน อินโดนีเซีย มาเลเซีย จีน และปานามา
ทุกส่วนของลำต้นเมื่อรับประทานทำให้คลื่นไส้อาเจียน ชาวกะเหรี่ยงใช้รากต้มน้ำดื่มรักษาโรคหอบหืด เนื้อไม้ใช้ทำรั้วในใบมีสารเคมีหลายชนิด เช่น อัลคาลอยด์ แทนนิน ซาโพนิน ฟีโนลิก และฟลาโวนอยด์ สารที่สำคัญคือวาสิซีน ซึ่งเป็นควินาโซลีนอัลคาลอยด์ พบในปริมาณ 0.541 - 1.1% ของน้ำหนักแห้ง ใช้เป็นพืชสมุนไพรตามตำรับยาอายุรเวท สิทธะ และอูนานี ดอกเสนียดเป็นดอกไม้ประจำจังหวัดปัญจาบ ประเทศปากีสถานอย่างไม่เป็นทางการ
==อ้างอิง==
==แหล่งข้อมูลอื่น==
Adathoda Uses in Siddha Medicine
MONOGRAPH BY Dr AJAY PADMAWAR 
Flora of Nepal: Justicia adhatoda
Contains a detailed monograph on Justicia adhatoda  syn. Adhatoda vasica (Vasa; Vasaka), as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/342-vasaka 
วงศ์เหงือกปลาหมอ
สมุนไพร
พืชมีพิษ
พืชที่ใช้ในอายุรเวท
โยโกะ ชิโมมูระ

โยโกะ ชิโมมูระ  เป็นนักประพันธ์เพลงและนักเปียโนชาวญี่ปุ่น ภายหลังจบการศึกษาจากวิทยาลัยการดนตรีโอซะกะในปี 1988 เธอก็เริ่มทำงานในอุตสาหกรรมวิดีโอเกมกับบริษัท Capcom หลังจากนั้นในปี 1993 เธอก็ย้ายไปทำงานให้กับ สแควร์ ในขณะที่ทำงานที่สแควร์ เธอมีชื่อเสียงขึ้นมาจากการที่ได้เป็นผู้แต่งเพลงประกอบให้กับเกม คิงดอมฮาตส์ ซึ่งเป็นผลงานชิ้นสุดท้ายก่อนเธอจะออกจากบริษัทไปในปี 2002 และเริ่มรับงานประพันธ์เพลงในฐานะฟรีแลนซ์ ภายหลัง เธอยังได้รับการว่าจ้างจากสแควร์เอนิกซ์ ให้เป็นผู้แต่งเพลงสำหรับเกม ไฟนอลแฟนตาซี XV หนึ่งในผลงานเกมชิ้นเอกแห่งทศวรรษ
== อ้างอิง ==
นักดนตรีชาวญี่ปุ่น
บุคลากรสแควร์เอนิกซ์
เกาะสึชิมะ

สึชิมะ  เป็นเกาะหนึ่งของหมู่เกาะญี่ปุ่นที่ตั้งอยู่บริเวณช่องแคบสึชิมะ กึ่งกลางระหว่างแผ่นดินญี่ปุ่นกับคาบสมุทรเกาหลี เดิมทีเกาะสึชิมะเป็นเกาะเดี่ยวผืนเดียว แต่ก็ต้องแบ่งออกเป็นสองส่วนจากการขุดคลองโอฟูนาโกชิเซโตะในปี ค.ศ. 1671 และแบ่งออกเป็นสามส่วนจากการขุดคลองมันเซกิเซโตะในปี ค.ศ. 1900 คลองที่ไหลผ่านใจกลางเกาะ ได้แบ่งเกาะสึชิมะออกเป็นสองส่วน คือ สึชิมะเหนือ (คามิจิมะ) และ สึชิมะใต้ (ชิโมะจิมะ) อย่างไรก็ตาม เกาะสึชิมะยังมีอาณาเขตครอบคลุมถึงเกาะเล็กน้อยต่าง ๆ โดยรอบกว่าอีก 70 เกาะ แต่ก็มักจะเรียกรวม ๆ ว่าเกาะสึชิมะ
กลุ่มเกาะมีความยาวราว 70 กิโลเมตร และกว้างราว 15 กิโลเมตร มีประชากรอาศัยราว 34,000 คน โดยที่สึชิมะถือเป็นเกาะที่ใหญ่ที่สุดของกลุ่มเกาะของจังหวัดนางาซากิ และเป็นเกาะที่ใหญ่เป็นอันดับ 4 ของญี่ปุ่น (หากไม่นับฮนชู คีวชู ชิโกกุ และฮกไกโด) ทั้งนี้ เมืองชังว็อนของเกาหลีใต้เคยอ้างกรรมสิทธิ์เหนือเกาะนี้ โดยใช้ชื่อว่า "แทมาโด" (대마도)

== อ้างอิง ==
== แหล่งข้อมูลอื่น ==
Tsushima City English Webpage
A Profile of Tsushima City 
สึชิมะ
ช่องแคบสึชิมะ
ช่องแคบเกาหลี
เพราะความรักมันไม่เลือกเวลาเกิด

"เพราะความรักมันไม่เลือกเวลาเกิด (Birth)" เป็นซิงเกิลของวงโลโมโซนิก ในปี พ.ศ. 2558 ประพันธ์เนื้อร้องโดย โลโมโซนิก, ฮันมะ ยูจิโร่ แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 15 ตุลาคม พ.ศ. 2558 โดยมี มาเรียม เกรย์ มาร้องประสานในเพลงนี้
เพลงนี้พูดถึงมุมมองของคนที่เคยสูญเสียในความรัก ความหมายรวมทั้งชื่อของเนื้อเพลงได้อธิบายธรรมชาติของความรักไว้อย่างหนึ่งว่า “ความรักไม่เลือกเวลาเกิด” ซึ่งอาจมีความหมายถึงความรักที่จบไปแล้วหรือยังคงดำเนินอยู่
ในส่วนของดนตรี Lomosonic ได้เรียบเรียงดนตรีที่เน้นการสอดประสานของเครื่องดนตรีมากขึ้น มีการเอาเปียนเข้ามาเป็นส่วนผสมหลักของเพลงโดยที่ยังคงเอกลักษณ์แบบเดิมๆ ของวงเอาไว้ พัฒนาการในส่วนที่เห็นได้ชัดที่สุดคือบรรยากาศของเพลงที่แตกต่างจากเพลงอื่นๆที่วงเคยทำมาอย่างชัดเจน โดยเฉพาะท่อนโซโลที่รับเอาอิทธิพลของการเล่นกีตาร์ในแนวดนตรีอื่นยุคสมัยอื่นเข้ามาผสมเป็นหลัก
==การตอบรับ==
เพลง "เพราะความรักมันไม่เลือกเวลาเกิด (Birth)" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 14
|-
| align = "left"| ซี้ดเอฟเอ็ม ชาร์ตท็อป 20
| align = "center"| 8
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 86
|-
| align = "left"| เอฟเอ็ม 98.5 คลิกชาร์ต ท็อป 20
| align = "center"| 2
|-
|}
== อ้างอิง ==
เพลงไทยสากล
เพลงของโลโมโซนิก
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดวีเรคคอร์ดส
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยฟองเบียร์
เพลงบันทึกเสียงที่ผลิตโดยจักริน จูประเสริฐ
คำตัดสิน

"คำตัดสิน (Heartbeat)" เป็นซิงเกิลของวงโลโมโซนิก ในปี พ.ศ. 2558 ประพันธ์เนื้อร้องโดย โลโมโซนิก,ฮันมะ ยูจิโร่ แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 22 เมษายน พ.ศ. 2558
เพลง คำตัดสิน เกิดจากแรงบันดาลใจที่ได้มาจากคำพูดของลูกศิษย์เค้า ซึ่งอายุเพียง 9 ขวบ พูดว่า ถ้าหัวใจยังเต้นอยู่ แสดงว่ายังไหว ฟังแล้วมีพลัง จึงหยิบเอามาผสมกับเรื่องราวที่เจอได้บ่อยๆในชีวิตประจำวัน คือ เรามักจะโดนคนอื่นตัดสินเสมอ แต่อย่าลืมว่า ไม้บรรทัดของแต่ละคนนั้นสั้นยาวไม่เท่ากัน
มิวสิควีดิโอนี้ ได้ถ่ายทำกันที่ โกดังสินค้า แถวราชบูรณะ เริ่มละเลงความมันส์กันด้วยไลน์ซิ้งค์สด ระหว่างวง กับตัวนักร้อง บนโปรดักชั่นที่ดูเรียบง่าย จนมาถึงจนกระทั่งเข้าท่อนโซโล่ของเพลง ท่อนนี้จะเป็นพาสที่แยกออกมาเป็นพิเศษเทคนิคการเล่นเหมือนพวกนูเมทัล มีการใช้แบล็คไลท์เข้ามาเล่นให้โปรดักชั่นดูแพงขึ้นมา
==การตอบรับ==
เพลง "คำตัดสิน (Heartbeat)" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 21 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 50
|-
| align = "left"| ซี้ดเอฟเอ็ม ชาร์ตท็อป 20
| align = "center"| 3
|-
| align = "left"| เอฟเอ็ม 98.5 คลิกชาร์ต ท็อป 20
| align = "center"| 2
|-
| align = "left"| คลิกชาร์ต ท็อป 20
| align = "center"| 3
|-
|}
== อ้างอิง ==
เพลงไทยสากล
เพลงของโลโมโซนิก
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดวีเรคคอร์ดส
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยฟองเบียร์
เพลงบันทึกเสียงที่ผลิตโดยจักริน จูประเสริฐ
เฉิน รั่วหลิน

เฉิน รั่วหลิน (; 12 ธันวาคม ค.ศ. 1992 — ) เป็นนักกระโดดน้ำหญิงชาวจีน
ในปี ค.ศ. 2008 ในการแข่งขันโอลิมปิกฤดูร้อน 2008 เธอได้รับรางวัลเหรียญทองในรายการแฟลตฟอร์ม 10 เมตร
== อ้างอิง ==
นักกระโดดน้ำชาวจีน
นักกีฬาโอลิมปิกทีมชาติจีน
นักกระโดดน้ำในโอลิมปิกฤดูร้อน 2008
รักในเอเดน

รักในเอเดน เป็นผลงานเรื่องสั้น ด้วยบทกวีของวิเชียร ไชยบัง รวบรวมปฏิบัติการแห่งรัก 35 เรื่อง จากเหตุการณ์จริงที่พบเห็นได้ในปัจจุบัน
เล่าเรื่องผ่านภาษารักในช่วงปี พ.ศ. 2554-2558 เรียบเรียงให้อ่านง่ายกระทัดรัด เป็นหนังสือสำหรับเยาวชนและทุกเพศทุกวัย บทกวีสะท้อนให้เห็นมุมมองของความรัก ที่อุบัติขึ้นบนโลก
== เนื้อเรื่องย่อ ==
จากเล่ม รักปรากฏขึ้นบนพื้นภพ ก่อนที่มนุษยชาติจะรู้จักการสร้างสรรค์ความงามผ่านงานศิลปะ  รักเกิดก่อนที่มนุษย์จะรู้จักความดีด้วยการก่อกำเนิดของศาสนา  ทั้งเกิดก่อนที่มนุษย์จะค้นพบความจริงผ่านวิถีทางวิทยาศาสตร์
หรืออาจกล่าวได้ว่าทั้งความจริง ความดี ความงาม เป็นผลพวงจากการรังสรรขึ้นมาของความรัก แต่กฎเกณฑ์ความรักกลับไม่มีกฎเกณฑ์  รักจึงกระทำให้เกิดผลได้ทุกอย่างตั้งแต่ความหวานชื่นไปถึงความระทมทุกข์ ทั้งยังกระทำกับทุกคนอย่างเสมอเท่าเทียมกัน
เมื่อเธอรัก ลมหายใจของเธอจะบรรจุไปด้วยกลิ่นอายของความทรงจำที่มีต่อเขา ดวงตาที่พริ้มหลับของเธอจะฉาบฉายอยู่เนืองนิจด้วยภาพของเขา
หูของเธอจะกึกก้องด้วยเสียงกระซิบจากริมฝีปากของเขา กายของเธอจะเต็มเปี่ยมด้วยสายธารแห่งความปรารถนาที่ไหลไปสู่เขา
== อ้างอิง ==
วิเชียร ไชยบัง: รักในเอเดน พิมพ์ครั้งที่ 1 บุรีรัมย์ : สำนักพิมพ์เรียนนอกกะลา ปี 2558 ISBN 978-616-92023-6-3
== แหล่งข้อมูลอื่น ==
ร้านหนังสือออนไลน์ รี้ดเดอรี่
เรื่องสั้น
วรรณกรรมภาษาไทย
เอเอฟซีแชมเปียนส์ลีก 2016

เอเอฟซีแชมเปียนส์ลีก 2016 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 13 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 35 ของบอลถ้วยสูงสุดของเอเชีย กว่างโจว เอเวอร์แกรนด์ เป็นทีมแชมป์เก่าที่จะมาป้องกันแชมป์ในปีนี้.
สโมสรที่ชนะเลิศจะได้สิทธิ์เข้าร่วม ฟุตบอลชิงแชมป์สโมสรโลก 2016.
== การจัดสรรทีมที่เข้าร่วมการแข่งขัน ==
เอเอฟซีจะประกาศจำนวนทีมที่ได้เข้าแข่งขันในปีนี้ โดยจะประกาศในวันที่ 25 มกราคม พ.ศ. 2558.
{| cellpadding=3 cellspacing=0 border=1 style="font-size:95%; border:gray solid 1px; border-collapse:collapse"
|-
!bgcolor=#f7f8ff colspan=2|การประเมินสำหรับเอเอฟซีแชมเปียนส์ลีก 2016
|-
|bgcolor=#90EE77 width=20|
|ผ่านเกณฑ์บางส่วน
|-
|bgcolor=#ffcccc width=20|
|ไม่ได้รับการประเมิน แต่ได้รับสิทธิ์
|}
== ทีมที่เข้าร่วม ==
หมายเหตุ
==ตารางการแข่งขัน==
สำหรับการกำหนดตารางการแข่งขันและการจับสลากจะประกาศและทำการจับ ณ สำนักงานสมาพันธ์ฟุตบอลเอเชีย กรุงกัวลาลัมเปอร์ ประเทศมาเลเซีย.
==รอบคัดเลือกเพลย์ออฟ==
===รอบคัดเลือกรอบแรก===
|-
!colspan=3|โซนตะวันออก
|}
===รอบคัดเลือกรอบสอง===
|-
!colspan=3|โซนตะวันออก
|}
===รอบเพลย์ออฟ===
|-
!colspan=3|โซนตะวันตก
|-
!colspan=3|โซนตะวันออก
|}
==รอบแบ่งกลุ่ม==
===กลุ่ม เอ===
===กลุ่ม บี===
===กลุ่ม ซี===
===กลุ่ม ดี===
===กลุ่ม อี===
===กลุ่ม เอฟ===
===กลุ่ม จี===
===กลุ่ม เอช===
==รอบแพ้คัดออก==
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.
===สายการแข่งขัน===
===รอบ 16 ทีมสุดท้าย===
ในรอบ 16 ทีมสุดท้าย, ทีมชนะเลิศของอีกกลุ่มหนึ่งจะลงเล่นพบกับ รองแชมป์ของอีกกลุ่มหนึ่งจากโซนเดียวกัน, กับทีมชนะเลิศกลุ่มจะได้เป็นเจ้าบ้านในเลกที่สอง.
===รอบก่อนรองชนะเลิศ===
ในรอบก่อนรองชนะเลิศ, สี่ทีมที่มาจากโซนตะวันตกจะได้ถูกจับสลากมาพบกันถึงสองคู่, และสี่ทีมที่มาจากโซนตะวันออกจะได้ถูกจับสลากมาพบกันในอีกสองคู่อื่นๆ ที่เหลือ, กับคำสั่งของเลกซึ่งจะตัดสินโดยการจับสลาก.
การจับสลากสำหรับรอบก่อนรองชนะเลิศจะจัดขึ้นเมื่อวันที่ 9 มิถุนายน พ.ศ. 2559 (ค.ศ. 2016), 16:00 MYT (UTC+8), ที่โรงแรม เปตาลิง จายา ฮิลตัน ในกรุง กัวลาลัมเปอร์, ประเทศมาเลเซีย. รอบนี้จะไม่มีทีมวางหรือระบบการป้องกันประเทศเดียวกันไม่ให้มาเจอกัน, แต่ทีมที่มาจากสมาคมเดียวกันจะได้ถูกจับสลากมาอยู่ในคู่เดียวกัน.
===รอบรองชนะเลิศ===
ในรอบรองชนะเลิศ, สองทีมผู้ชนะรอบก่อนรองชนะเลิศที่มาจากโซนตะวันตกจะได้มาพบกัน, และสองทีมผู้ชนะรอบก่อนรองชนะเลิศที่มาจากโซนตะวันออกจะได้มาพบกัน, กับคำสั่งของเลกซึ่งจะตัดสินโดยการจับสลากรอบก่อนรองชนะเลิศ.
===รอบชิงชนะเลิศ===
ในรอบชิงชนะเลิศ, สองทีมผู้ชนะจากรอบรองชนะเลิศจะได้โคจรมาพบกันเอง, กับคำสั่งของเลกซึ่งจะย้อนกลับไปตั้งแต่รอบชิงชนะเลิศเมื่อฤดูกาลที่ผ่านมา, กับทีมที่มาจากโซนตะวันออกจะได้เป็นเจ้าบ้านก่อนในนัดแรก, และทีมที่มาจากโซนตะวันตกจะได้เป็นเจ้าบ้านในนัดที่สอง.
==อันดับดาวซัลโว==
==ดูเพิ่ม==
เอเอฟซีคัพ 2016
ฟุตบอลชิงแชมป์สโมสรโลก 2016
==อ้างอิง==
==แหล่งข้อมูลอื่น==
เอเอฟซีแชมเปียนส์ลีก, the-AFC.com
เอเอฟซีแชมเปียนส์ลีก
เอเอฟซีแชมเปียนส์ลีก 2016
ประธานาธิบดีสาธารณรัฐจีน

ประธานาธิบดีสาธารณรัฐจีน (; President of the Republic of China) โดยทั่วไปเรียก ประธานาธิบดีไต้หวัน (; President of Taiwan) เป็นประมุขแห่งรัฐประจำสาธารณรัฐจีน (ไต้หวัน) และเป็นจอมทัพสาธารณรัฐจีน
พรรคชาตินิยม (國民黨) ก่อตั้ง "สาธารณรัฐจีน" (中華民國) ขึ้นเมื่อวันที่ 1 มกราคม ค.ศ. 1912 เพื่อปกครองประเทศจีนทั้งหมด ภายหลังเกิดสงครามโลกครั้งที่สองและสงครามกลางเมืองจีน พรรคชาตินิยมสูญเสียอำนาจในจีนแผ่นดินใหญ่ให้แก่พรรคสังคมนิยม (共产党) พรรคชาตินิยมล่าถอยมายังเกาะไต้หวันและสถาปนาการปกครองขึ้นเป็น "สาธารณรัฐจีน" อ้างว่า บังคับบัญชาเกาะไต้หวันและเกาะปริมณฑลในฐานะรัฐเอกราช ส่วนพรรคสังคมนิยมจัดตั้ง "สาธารณรัฐประชาชนจีน" (中华人民共和国) ขึ้นบนแผ่นดินใหญ่ และถือเอาเกาะไต้หวันกับทั้งเกาะปริมณฑลเป็นส่วนหนึ่งของแผ่นดินใหญ่ต่อไป ขณะที่สถานะของสาธารณรัฐจีนเองก็ไม่เป็นที่รับรองของประชาคมโลกมาจนบัดนี้
ตำแหน่งประธานาธิบดีสาธารณรัฐจีนนั้นสถาปนาขึ้นเมื่อ ค.ศ. 1948 ตามรัฐธรรมนูญ ค.ศ. 1947 ผู้ประเดิมตำแหน่ง คือ เจียง ไคเช็ก หรือ เจี่ยง เจี้ยฉือ (蔣介石) ส่วนผู้ดำรงตำแหน่งคนปัจจุบัน คือ  ไช่ อิงเหวิน (蔡英文)
==อ้างอิง==
==แหล่งข้อมูลอื่น==
เว็บไซต์ทางการ
ความเป็นมาของประธานาธิบดีและนายกรัฐมนตรี
 
ผู้ดำรงตำแหน่งทางการเมืองในสาธารณรัฐจีน
สาธารณรัฐจีน (ค.ศ. 1912–1949)
วอลเลย์บอลชายทีมชาติปวยร์โตรีโก

วอลเลย์บอลชายทีมชาติปวยร์โตรีโก (Selección de voleibol de Puerto Rico) เป็นทีมชาติของปวยร์โตรีโก และเป็นส่วนหนึ่งในการแข่งขันวอลเลย์บอลระดับนานาชาติ ในปี ค.ศ. 2007 ทีมชาติปวยร์โตรีโกได้รับรางวัลเหรียญเงินในการแข่งขันชิงแชมป์วอลเลย์บอลชายชิงแชมป์นอร์เซกา หลังจากเอาชนะทีมชาติคิวบาในรอบรองชนะเลิศ
== เกียรติประวัติ ==
=== วอลเลย์บอลชิงแชมป์โลก ===
1974 – อันดับที่ 23
2006 – อันดับที่ 12
2010 – อันดับที่ 13
2014 – อันดับที่ 21
/ 2018 – อันดับที่ 21
/ 2022 –
=== วอลเลย์บอลเวิลด์คัพ ===
2007 – อันดับที่ 6
=== วอลเลย์บอลเวิลด์ลีก ===
2011 – อันดับที่ 16
2014 – อันดับที่ 27
2015 – อันดับที่ 28
2016 – อันดับที่ 36
=== แพนอเมริกันเกมส์ ===
1959 – อันดับที่ 8
1967 – อันดับที่ 8
1971 – อันดับที่ 11
1979 – อันดับที่ 6
1983 – อันดับที่ 7
1991 – อันดับที่ 5
1995 – อันดับที่ 6
2003 – อันดับที่ 7
2007 – อันดับที่ 5
2011 – อันดับที่ 7
2015 – อันดับที่ 4
2019 – อันดับที่ 5
=== วอลเลย์บอลแพน-อเมริกันคัพ ===
2006 – ไม่ได้เข้าร่วมแข่งขัน
2007 – 16px เหรียญเงิน
2008 – อันดับที่ 7
2009 – อันดับที่ 4
2010 – 16px เหรียญทองแดง
2011 – อันดับที่ 4
2013 – อันดับที่ 4
2014 – อันดับที่ 4
2015 – อันดับที่ 7
2016 – ไม่ได้เข้าร่วมแข่งขัน
2017 – 16px เหรียญเงิน
2018 – อันดับที่ 4
2019 – อันดับที่ 6
2021 – อันดับที่ 5
2022 – อันดับที่ 5
=== วอลเลย์บอลชิงแชมป์นอร์เซกา ===
1969 – อันดับที่ 6
1971 – อันดับที่ 4
1973 – อันดับที่ 4
1975 – ไม่ได้เข้าร่วมแข่งขัน
1977 – อันดับที่ 4
1979 – ไม่ได้เข้าร่วมแข่งขัน
1981 – อันดับที่ 5
1983 – อันดับที่ 5
1985 – อันดับที่ 6
1987 – อันดับที่ 6
1989 – อันดับที่ 4
1991 – อันดับที่ 5
1993 – อันดับที่ 4
1995 – อันดับที่ 4
1997 – อันดับที่ 5
1999 – อันดับที่ 5
2001 – อันดับที่ 5
2003 – อันดับที่ 5
2005 – อันดับที่ 5
2007 – 16px เหรียญเงิน
2009 – 16px เหรียญทองแดง
2011 – อันดับที่ 4
2013 – อันดับที่ 4
2015 – 16px เหรียญทองแดง
2017 – ไม่ได้เข้าร่วมแข่งขัน
2019 – อันดับที่ 5
2021 – 16px เหรียญทอง
== แหล่งข้อมูลอื่น ==
Official website
FIVB profile
ปวยร์โตรีโก